《牵牛花》
宋代·董嗣杲

篱笆雨过晚阳红，碧衬秋空点染工。
河鼓星高钟异卉，铢衣烟靓袅西风。
香挼茜彩涂姜色，蔓引凉姿入豆丛。
为蕊尚犹分黑白，此花岂与易羊同。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。